Для адкрыцця класа Канфуцыя гімназія атрымала сродкі на рамонт кабінета і набыццё аргтэхнікі — ноўтбукаў, тэлевізара, фотаапарата, мультыфункцыянальнай прылады — ад дзяржаўнай кітайскай арганізацыі, якая займаецца распаўсюджваннем кітайскай мовы і культуры за мяжой. Яшчэ адзін падарунак гімназісты атрымаюць летам наступнага года. Дырэктар Інстытута Канфуцыя ў МДЛУ з кітайскага боку Сюй Кэці зачытаў прывітальны ліст у сувязі з адкрыццём класа Канфуцыя ад кіраўніцтва Паўднёва-Усходняга ўніверсітэта Кітая і паведаміў, што чатыры гімназісты будуць запрошаны летам 2017 года на навучанне ў КНР.